Kaloyan of Bulgaria
Ioniță Caloian, numit și „Omorâtorul de romei (greci)” (în ), (n. 1168 – d. 8 octombrie 1207), a fost țar de origine română al Țaratului Vlaho-Bulgar între anii 1197 și 1207. El a fost cel de al treilea frate al celor care au restaurat țaratul, Petru și Asan, eliberându-l de sub stăpânirea bizantină. Lui Ioniță Caloian îi revine meritul de a fi reușit să stabilizeze puterea centrală după asasinarea celor doi frați ai săi și totodată de a fi extins granițele țaratului, asigurându-i poziția de principală putere în Balcani, în principal în detrimentul Imperiului Latin de Constantinopol.